Մարիամ Խաչատրյանն անդրադարձավ նաեւ վերականգնող ճարտարապետներին, ովքեր մի քանի տարի է արդեն՝ ահազանգում են, որ վարչություն են ուզում՝ կիսակոմիտեի կարգավիճակով, որը կենտրոնացված կառույց լինի եւ ավելի էֆեկտիվ աշխատի։ «Այդ աշխատանքները հիմա ցաքուցրիվ են արվում, իսկ այս դեպքում ամեն ինչ կկենտրոնացվի մի տեղ, ու արդեն դու մի մարմնից կպահանջես այդ ամենը, ու փողն էլ կգնա մի մարմնի։ Մինչդեռ ամեն ինչ հակառակ են անում, այն, ինչ պիտի կենտրոնացնեն, ցրում են, այն, ինչ պիտի ցրեն, կենտրոնացնում են, օրինակ՝ քաղաքաշինության կոմիտեն, որը կարելի է լրիվ ցրել։ Իրենք օրենսդրական դաշտ են իբրեւ ապահովում, մարզերում շատ անգամ շինարարության թույլտվություններ են տալիս, որը կարող է նաեւ մարզպետն անել, նաեւ գենպլանների մշակում են անում կամ վերանայում, որը կարելի է անել այլ կերպ․ 3 մարզ ստեղծի մի քաղաքաշինության գործակալություն, ու այդ 3 մարզի ճարտարապետները կգնան ոչ թե Ռուսաստան աշխատելու, այլ կաշխատեն հենց իրենց մարզում, քանի որ իրենց մարզի խնդիրներն ավելի լավ գիտեն»։